Tallinna peavoolu trendide uuringu poster
#000000
Üleilmastumine pole mingi abstraktne teooria, vaid reaalselt meie
igapäevaelu mõjutav areng, mis oma jälje jätnud ka Tallinna linnapilti.
“Üleilmses Tallinnas” vaadeldakse erinevaid kaasaegse linna arengut
mõjutavaid nähtusi, näiteks ärilinnaku kujunemine, linnasisese taristu
planeerimine või parkimispoliitika, ning seda, millisel eriomasel kujul need
nähtused Tallinnas oma koha on leidnud.
#000003
“Tallinnas on globaalsed nähtused vägagi selgelt hoomatavad, kuid neis
avaldub ka tallinlik ainulaadsus, siinsed inimesed ja nende mõttemaailm,”
selgitavad Kadri Vaher ja Tauri Tuvikene Linnalaborist, ”Tallinna omapära on
osaliselt seisnenud selles, et kinni on haaratud peaaegu igast võimalusest,
linna areng on olnud julge ja metsik. Samas on Tallinn endiselt huvitav ja
arenemisvõimeline, tal on selgroog ning globaalne laine ja üheülbastumine ei
ole sellest suutnud üle sõita.”
#000004
Leht on tasuta kättesaadav erinevates kohtades üle linna. Nimekirja
#000006
Alates 27. juunist toimub nelja päeva vältel Šveitsi pealinnas Zürichis kahekümnes rahvusvahelise linnauurijate ja -aktivistide võrgustiku INURA konverents.
#000008
Valitud alapealkiri "Uus metropolialade peavool" (ing. the New Metropolitan Mainstream)* väljendab kokkutuleku rõhuasetust: seekord pööratakse tähelepanu kahe dekaadi jooksul ühiskondade ja majanduse üleilmastumise protsessis ilmnenud ja levima hakanud globaalsete linnaliste nähtuste kaardistamisele. Esitletakse 2009. aastal INURA poolt algatatud antud teemat avava rahvusvahelise uurimisprojekti "New Metropol Mainstream" (NMM) tulemusi. Erinevad uurimisgrupid on koostanud teemakaardi oma linna kohta, millel kajastuvad viimaste aastate üleüldised linnades levivad protsessid.
#000009
Kõrvuti teiste maailma suurlinnaalade teemakaartidega on üleval ka Tallinna vastav analüüs, mille võtsid konverentsile kaasa Linnalabori esindajad Tauri Tuvikene ja Regina Viljasaar. Meie jaoks on tulemuste esitlemine mitmeti tähenduslik. Läbiviidud analüüsi raames tõime kokku eri Tallinna kõrgkoolide noored linnauurijad ja -aktivistid. Pealinna kaardianalüüsid valmisid Linnalabori juhendamisel ning Tallinna Ülikooli linnakorralduse ja Eesti Kuntsiakadeemia urbanistika ning arhitektuuri erialade tudengite koostööna.
#000010
Seekordne konverentsi kava ei piirdu sugugi vaid mainitud projekti tulemuste esitlemise ja aruteluga. Programm on rikkalik. Ettekannetes käsitletakse teemasid alates paramilitarismi ja kodanikuaktivismi seostest kuni käimasoleva jalgpalli MM-ga seotud inimeste kodudest väljatõstmisteni Lõuna-Aafrika Vabariigis. Nelja päeva mahub töötubasid, ekskursioonid ja muidugi suhtlust nii debattides kui mitteformaalsemas õhkkonnas.
#000011
Täname Kultuurkapitali sõidu toetamise eest.
#000012
Linnapraktikum: teemaks New Metropolitan Mainstream
#000013
Moskva Olümpiamängude mõju Tallinna linnale
#000015
Linnapraktikumi tulemusi on võimalik näha urbanistikapäevadel 22.-24. aprillil. 23. aprillil teevad tudengid ettekanded oma grupitööde kohta ning postritega saab tutvuda urbanistikapäevade näituse raames.
#000016